বাংলাদেশ লেখিকা সংঘ-রাজশাহী থেকে ২০১৪ সালে প্রকাশিত ‘রাজশাহীর সাহিত্যাঙ্গণে-আলোকিত নারী’ গ্রন্থে খ্যাতিমান সাহিত্যিক- লুৎফুন নেসার বর্ণ্যাঢ্য জীবনী লিপিবদ্ধ হয়েছে। তাঁর প্রথম গল্পের নাম ‘জীবন’। দৈনিক যুগান্তর, দৈনিক সমকাল, দৈনিক দিনকাল, যায়যায় দিন, রাজশাহীর- দৈনিক সোনালী সংবাদ, নতুন প্রভাত, দৈনিক সানশাইনসহ জাতীয়-স্থানীয় বিভিন্ন পত্র-পত্রিকায় তাঁর সৃজনশীল লেখা প্রকাশিত হয়েছে। রাজশাহীতে প্রকাশনা উৎসবে দণিার জানালা, এক নদী প্রেমসহ বেশ কয়েকটি গ্রন্থের ভুয়সী প্রশংসা করেছেন বিদগ্ধ গুণীজনেরা। বর্তমানে তিনি রাজশাহী বনলতা সাহিত্য পরিষদের সহ-সভাপতি. রাজশাহী সাহিত্য পরিষদের সদস্যসহ বিভিন্ন সাহিত্য-সাংস্কৃতিক সংগঠনের সাথে জড়িত। তিনি ১৯৯১ সালে ভারতের দিল্লিতে অনুষ্ঠিত সাতদিন ব্যাপী আর্ন্তজাতিক সেমিনারে বাংলাদেশ সরকারের প্রতিনিধি হয়ে অংশগ্রহণ এবং সভাপতির দায়িত্ব পালন করেন।